Diari Oficial de la Generalitat Valenciana


Sumari del DOGV 5201, del 17-02-2006 (2006/1850)

RESOLUCIÓ de 10 febrer de 2006, sobre regulació de les borses d'ocupació per a substitucions temporals en llocs de treball d'educadors d'Educació Especial, educadors d'Educació Infantil, subalterns i fisioterapeutes, convocades per les resolucions de 14 de desembre de 2005.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5201

Data del DOGV
:   17-02-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/1850


Data del document
:   10-02-2006

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * educació especial
    * personal de serveis
    * professió paramèdica
    * treball temporal
    * educació preescolar
    * administració regional
    * personal docent

RESOLUCIÓ de 10 febrer de 2006, sobre regulació de les borses d'ocupació per a substitucions temporals en llocs de treball d'educadors d'Educació Especial, educadors d'Educació Infantil, subalterns i fisioterapeutes, convocades per les resolucions de 14 de desembre de 2005. [2006/X1850]  
Per resolucions de 14 de desembre de 2005, de la Sotssecretaria de la Conselleria de Cultura, Educació i Esport, es va convocar la constitució de borses per a substitucions temporals d'acord amb els criteris establits en l'Orde de 10 de novembre de 2004.   
Per Orde de 17 de gener de 2006 de la Conselleria de Justícia, Interior i Administracions Públiques, es deroga la citada Orde de 10 de novembre de 2004 sobre regulació de borses d'ocupació temporal per a proveir provisionalment llocs de treball de l'administració del Govern Valencià. Així mateix, en la disposició transitòria segona es preveu l'adaptació del funcionament de les borses existents a les normes de l'article 14 d'eixa orde i l'actualització de les borses amb les persones discapacitades.  
D'acord amb la nova regulació esmentada, resolc:  
Les persones discapacitades que hagen sol·licitat la inclusió en les borses convocades per les resolucions d'esta Sotssecretaria de 14 de desembre de 2005 per a substitucions temporals en llocs de treball d'educadors d'Educació Especial, educadors d'Escola Infantil, subalterns i fisioterapeutes, disposaran d'un termini de deu dies des de l'endemà de la publicació de la present resolució per a presentar un escrit sol·licitant la baremació de la seua situació de discapacitat de la forma prevista en l'article 10 de l'Orde de 17 de gener de 2006.  
Les sol·licituds es dirigiran a les comissions delegades específiques constituïdes en la província referida en la resolució per la qual es convoca la borsa en què s'ha participat, i es presentaran en la direcció territorial corresponent de la Conselleria de Cultura, Educació i Esport o en qualsevol de les oficines públiques previstes en l'article 38 de la Llei 30/1992 de Règim Jurídic de les Administracions Públiques i del Procediment Administratiu Comú.  
Contra la present resolució que posa fi a la via administrativa, es pot interposar un recurs potestatiu de reposició davant el conseller de Justícia, Interior i Administracions Públiques en el termini d'un mes a partir de l'endemà de la publicació, d'acord amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Si no recorren en reposició, i d'acord amb els articles 8, 14 i 46 de la Llei 29/1998, Reguladora de la Jurisdicció Contenciosa Administrativa, els interessats poden interposar recurs contenciós administratiu davant el Jutjat Contenciós Administratiu de València en el termini de dos mesos des de l'endemà de la publicació d'esta resolució.  
València, 10 de febrer de 2006.. El sotssecretari (p.d., Orde de 4 d'octubre de 2005, DOGV núm. 5108 de 6 d'octubre de 2005): Carlos-Alberto Precioso Estiguin.